คณะวิจิตรศิลป์ มหาวิทยาลัยเชียงใหม่

คณะวิจิตรศิลป์ มหาวิทยาลัยเชียงใหม่ (Faculty of Fine Arts, Chiang Mai University) เป็นส่วนราชการไทยระดับคณะวิชาสังกัดมหาวิทยาลัยเชียงใหม่ จัดตั้งเมื่อวันที่ 4 พฤษภาคม พ.ศ. 2526 เป็นคณะลำดับที่ 12 ของมหาวิทยาลัยเชียงใหม่

**ประวัติ**
คณะวิจิตรศิลป์ จัดตั้งขึ้นตามเจตนารมณ์ของมหาวิทยาลัยเชียงใหม่ ที่มีจุดมุ่งหมายเป็นแหล่งการศึกษาของทุกสาขาวิชาชีพ ทั้งทางด้านวิทยาศาสตร์และเทคโนโลยี สังคมศาสตร์ และศิลปศาสตร์ โดยสภามหาวิทยาลัยเชียงใหม่ ได้อนุมัติให้จัดตั้งคณะวิจิตรศิลป์ขึ้น เมื่อวันที่ 28 มกราคม พ.ศ. 2525 เพื่อให้เป็นหน่วยงานที่ทำหน้าที่ผลิตบัณฑิตทางด้านศิลปะ และเป็นศูนย์กลางการศึกษา ค้นคว้า วิจัย อนุรักษ์ สร้างสรรค์ พัฒนา และเผยแพร่ศิลปวัฒนธรรม ในท้องถิ่นภาคเหนือ และในประเทศไทย รวมทั้งในภูมิภาคเอเชียตะวันออกเฉียงใต้หรืออาเซียน
คณะวิจิตรศิลป์ ได้รับอนุมัติหลักสูตรจากทบวงมหาวิทยาลัย เมื่อวันที่ 24 มีนาคม พ.ศ. 2525 และสำนักนายกรัฐมนตรีได้มีประกาศแบ่งส่วนราชการเป็นคณะ เมื่อวันที่ 4 พฤษภาคม พ.ศ. 2526 เป็นคณะลำดับที่ 12 ของมหาวิทยาลัยเชียงใหม่
เปิดทำการสอนครั้งแรกเมื่อวันที่ 17 มิถุนายน พ.ศ. 2526 โดยเปิดสอน 2 หลักสูตร คือ สาขาวิชาศิลปะไทย และสาขาวิชาจิตรกรรม
ระดับปริญญาตรี - พ.ศ. 2526 เปิดสอนหลักสูตรระดับปริญญาตรี สาขาวิชาศิลปะไทยและสาขาวิชาจิตรกรรม - พ.ศ. 2528 เปิดสอนหลักสูตรระดับปริญญาตรี สาขาวิชาภาพพิมพ์ - พ.ศ. 2529 เปิดสอนหลักสูตรระดับปริญญาตรี สาขาวิชาประติมากรรม - พ.ศ. 2538 เปิดสอนหลักสูตรระดับปริญญาตรี สาขาวิชา สถาปัตยกรรมศาสตร์ (ภายหลังได้รับการสถาปนาเป็นคณะในกำกับมหาวิทยาลัยเชียงใหม่ เมื่อวันที่ 3 มิถุนายน พ.ศ. 2543)- พ.ศ. 2540 เปิดสอนหลักสูตรระดับปริญญาตรี สาขาวิชาการออกแบบ - พ.ศ. 2551 เปิดสอนหลักสูตรระดับปริญญาตรี สาขาวิชาศิลปะการถ่ายภาพ - พ.ศ. 2553 เปิดสอนหลักสูตรระดับปริญญาตรี สาขาวิชาสื่อศิลปะและการออกแบบสื่อ - พ.ศ. 2554 เปิดสอนหลักสูตรระดับปริญญาตรี สาขาวิชาสหศาสตร์ศิลป์ - พ.ศ. 2557 เปิดสอนหลักสูตรระดับปริญญาตรี สาขาวิชาศิลปะการดนตรีและการแสดง 
ระดับปริญญาโท - พ.ศ. 2542 เปิดสอนหลักสูตรปริญญาโท สาขาวิชาภูมิภาคศึกษา (สาขาวิชาร่วมระหว่างคณะวิจิตรศิลป์ คณะรัฐศาสตร์ คณะมนุษยศาสตร์ คณะศึกษาศาสตร์ และคณะเศรษฐศาสตร์)- พ.ศ. 2545 เปิดสอนหลักสูตรปริญญาโท สาขาวิชาภาพพิมพ์- พ.ศ. 2547 เปิดสอนหลักสูตรปริญญาโท สาขาสื่อศิลปะและการออกแบบสื่อ (สาขาวิชาร่วมระหว่างคณะ วิจิตรศิลป์ คณะสถาปัตยกรรมศาสตร์ คณะการสื่อสารมวลชน และคณะวิศวกรรมศาสตร์)- พ.ศ. 2550 เปิดสอนหลักสูตรปริญญาโท สาขาวิชาจิตรกรรม- พ.ศ. 2550 เปิดสอนหลักสูตรปริญญาโท สาขาวิชาทัศนศิลป์ (ปรับปรุงจากหลักสูตรสาขาวิชาภาพพิมพ์) - พ.ศ. 2552 เปิดสอนหลักสูตรปริญญาโท สาขาวิชาการจัดการศิลปะและวัฒนธรรม (สาขาวิชาร่วมระหว่างคณะวิจิตรศิลป์ คณะบริหารธุรกิจ คณะศึกษาศาสตร์ และบัณฑิตวิทยาลัย)
ระดับปริญญาเอก- พ.ศ. 2556 เปิดสอนหลักสูตรปริญญาเอก สาขาวิชาศิลปะและการออกแบบ

**โครงสร้างหลักสูตร**
คณะวิจิตรศิลป์ ทำการเปิดสอนในระดับ หลักสูตรศิลปบัณฑิต (ปริญญาตรี) ทั้งหมด 9 หลักสูตร หลักสูตรศิลปศาสตรมหาบัณฑิต (ปริญญาโท) ทั้งหมด 3 หลักสูตร หลักสูตรศิลปดุษฎีบัณฑิต (ปริญญาเอก) ทั้งหมด 1 หลักสูตร

**คณบดี**
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

**ภาควิชาและการแบ่งส่วนงาน**
ปัจจุบัน คณะวิจิตรศิลป์ มหาวิทยาลัยเชียงใหม่มีภาควิชาทั้งสิ้น 3 ภาควิชา และ สำนักวิชาการบัณฑิต-  ภาควิชาทัศนศิลป์-  ภาควิชาศิลปะไทย-  ภาควิชาสื่อศิลปะ และการออกแบบสื่อ
*สำนักวิชาการบัณฑิต
โดยสำหรับสำนักงานคณะวิจิตรศิลป์ ตั้งอยู่ที่ชั้น 2 อาคารสำนักงาน คณะวิจิตรศิลป์ โดยสำนักงานคณะวิจิตรศิลป์ได้แบ่งส่วนงานไว้ดังนี้- หอศิลปวัฒนธรรม- งานบริหารทั่วไป
** หน่วยธุรการ
** หน่วยบริหารงานบุคคล
** หน่วยอาคารสถานที่และยานพาหนะ- งานบริการการศึกษาและพัฒนาคุณภาพนักศึกษา
** หน่วยทะเบียนและประมวลผล
** หน่วยส่งเสริมและพัฒนาวิชาการ
** หน่วยบัณฑิตศึกษา
** หน่วยบริการห้องสมุด
** หน่วยเทคโนโลยีทางการศึกษาและสารสนเทศ
** หน่วยพัฒนาคุณภาพนักศึกษา- งานบริหารงานวิจัย บริการวิชาการและวิเทศสัมพันธ์
** หน่วยวิเทศสัมพันธ์
** หน่วยบริหารงานวิจัย- งานการเงิน การคลังและพัสดุ
** หน่วยการเงินและบัญชี
** หน่วยพัสดุ- งานนโยบายและแผนและประกันคุณภาพการศึกษา
** หน่วยวางแผนและพัฒนา
** หน่วยประกันคุณภาพการศึกษา

**วัฒนธรรมสมัยนิยม**
ภาพยนตร์ เพื่อนสนิท เป็นภาพยนตร์ที่เกี่ยวกับเรื่องราวของเพื่อนสนิท ซึ่งเป็นนักศึกษาคณะวิจิตรศิลป์ มหาวิทยาลัยเชียงใหม่ ออกฉายในปี พ.ศ. 2548  (การถ่ายทำภาพยนตร์ไม่ได้รับอนุญาตให้เข้ามาถ่ายทำที่มหาวิทยาลัยเชียงใหม่ แต่ใช้วิธีการเป็นการกล่าวถึง โดยการถ่ายทำภาพยนตร์นั้น จะถ่ายทำในมหาวิทยาลัยเทคโนโลยีราชมงคลล้านนา วิทยาเขตภาคพายัพ)

**ดูเพิ่ม**
 มหาวิทยาลัยเชียงใหม่- คณะศิลปกรรมศาสตร์ในประเทศไทย

**อ้างอิง**

**แหล่งข้อมูลอื่น**
  https://www.finearts.cmu.ac.th เว็บไซต์คณะวิจิตรศิลป์ มหาวิทยาลัยเชียงใหม่-  https://www.cmu.ac.th/th เว็บไซต์มหาวิทยาลัยเชียงใหม่ date=2020-12-05 
หมวดหมู่:คณะศิลปกรรมศาสตร์ในประเทศไทย
หมวดหมู่:หน่วยงานในมหาวิทยาลัยเชียงใหม่